Osnovna škola: Petar Lorini - Sali

Učiteljica: Anka Pavlović, prof.

ELEMENTI, OBLICI I KRITERIJI VREDNOVANJA I OCJENJIVANJA

Nastavni predmet: GEOGRAFIJA

Elementi ocjenjivanja

1. Geografska znanja – prepoznavanje, opisivanje i uspoređivanje prostornih struktura, definiranje geografskih pojmova i njihovo uspoređivanje s prostorom
2. Geografsko istraživanje i vještine – uočavanje međuovisnosti pojava i procesa, izrada projekta (prezentacija i plakata), analizu grafičkih prikaza, zaključivanje na temelju skica, dijagrama, fotografija
3. Kartografska pismenost – čitanje i interpretacija sadržaja na geografskim kartama, orijentacija uz pomoć geografske karte

Oblici provjeravanja, vrednovanja i ocjenjivanja

**USMENO PROVJERAVANJE I OCJENJIVANJE USPJEHA**

Usmeno provjeravanje i ocjenjivanje učenikova znanja provodi se na svakom nastavnom satu, bez obveze najave. Učenik koji je prozvan ne mora odgovarati usmeno ukoliko je u istome danu već dva puta usmeno provjeravan te ukoliko je provjeravan u usmenom i pisanom obliku.

**PISANA PROVJERA ZNANJA**

Pod pisanim provjeravanjem podrazumijevaju se svi pisani oblici provjere koji rezultiraju ocjenom.

Tijekom nastavne godine učenici pišu pisane provjere znanja koje uključuju i rješavanje zadataka na slijepoj karti.

Pisana provjera se najavljuje učenicima i objavljena je u Vremeniku pisanih provjera.

Pisana provjera ocjenjuje se na osnovi postignutog broja bodova i to u pravilu na sljedeći način:

|  |  |  |  |  |  |
| --- | --- | --- | --- | --- | --- |
| **Broj bodova (%)** | do 49 | 50 - 60 | 61 -79 | 80 – 89 | 91-100 |
| **Ocjena** | Nedovoljan (1) | Dovoljan (2) | Dobar (3) | Vrlo dobar (4) | Odličan (5) |

**OPISNO PRAĆENJE**

U rubriku bilježaka upisuje se:

- datum i naziv zadnje cjeline,teme ili nastavne jedinice koja je usmeno provjeravana

- postignuća u usvajanju sadržaja

- razvoj interesa, motivacije i sposobnosti

- odnos prema radu i postavljenim zadatcima

- redovitost i urednost u izvršavanju obveza i slično

Bilješke u imeniku osnova su za zaključnu ocjenu iz nastavnog predmeta. Zaključna ocjena ne mora biti aritmetička sredina ocjena iz elemenata ocjenjivanja.

Kriteriji za postizanje pojedine ocjene

|  |  |
| --- | --- |
| **Ocjena** | **Kriteriji ocjenjivanja učenik/ca:** |
| odličan (5) | * brzo, točno, opširno, logično i argumentirano odgovara na postavljena pitanja * u potpunosti razumije nastavne sadržaje, proširuje ih vlastitim iskustvom i primjenjuje u životnim situacijama * samostalno izvodi zaključke i uočava uzročno-posljedične veze, geografske pojave i procese * posjeduje iznadprosječna znanja, sposobnosti i vještine * točno i precizno uočava geografske sadržaje na geografskoj karti, izrazito uspješno analizira kartografske, grafičke i slikovne priloge te samostalno donosi zaključke * izrazito uspješno koristi geografsku kartu u učionici i pri orijentaciji u prostoru na terenskoj nastavi * samostalno radi i prezentira projektne zadatke * iznimno odgovoran prema radu, učiteljima i drugim učenicima |
| vrlo dobar (4) | * sporije, ali točno, logično i uglavnom argumentirano odgovara na postavljena pitanja uz eventualno postavljanje potpitanja * razumije nastavne sadržaje i uspješno primjenjuje stečena znanja * zaključke donosi na već naučenim primjerima * posjeduje i gotovo uvijek primjenjuje geografska znanja * točno uočava geografske sadržaje na geografskoj karti i uspješno analizira kartografske, grafičke i slikovne priloge te uglavnom samostalno donosi zaključke * uspješno koristi geografsku kartu u učionici i pri orijentaciji u prostoru na terenskoj nastavi * povremeno se uključuje u projektne zadatke * odgovoran je prema radu, učiteljima i drugim učenicima |

|  |  |
| --- | --- |
| dobar (3) | * polagano i uglavnom točno odgovara na postavljena pitanja, uz pomoć učitelja * uglavnom razumije nastavne sadržaje i djelomično primjenjuje stečena znanja * uz pomoć učitelja izvodi zaključke * ponekad nespreman/na iskazati geografska znanja, sposobnosti i vještine * djelomično uočava geografske sadržaje na geografskoj karti i nepotpuno analizira kartografske, grafičke i slikovne priloge te prosječno donosi zaključke * koristi geografsku kartu u učionici uz pomoć učitelja i prosječno se orijentira u prostoru na terenskoj nastavi * povremeno nije spreman iskazati znanje * odgovoran je prema učiteljima i drugim učenicima |
| dovoljan (2) | * djelomično i površno odgovara na postavljena pitanja, uz pomoć učitelja * ne razumije u potpunosti nastavne sadržaje i otežano primjenjuje stečena znanja * uz znatnu pomoć učitelja na jednostavan način nabraja i opisuje geografske pojmove i procese * kod donošenja zaključaka nailazi na veće probleme * površno uočava geografske sadržaje na geografskoj karti i s pogreškama analizira kartografske, grafičke i slikovne priloge te nesamostalno donosi zaključke * koristi geografsku kartu u učionici uz pomoć učitelja i teško uočava geografske sadržaje, slabo se orijentira u prostoru na terenskoj nastavi |
| nedovoljan (1) | * ne odgovara na postavljena pitanja i nije usvojio ključne pojmove * ne razumije nastavne sadržaje i ne primjenjuje geografska znanja u svakodnevnom životu * uz veliku pomoć učitelja nepotpuno i nesuvislo opisuje geografske pojmove i procese * ne pokazuje volju i želju za stjecanjem geografskih znanja * pogrešno uočava geografske sadržaje na geografskoj karti i nesuvislo analizira kartografske, grafičke i slikovne priloge te donosi nelogične zaključke bez razumijevanja * ne prepoznaje geografske sadržaje na geografskoj karti u učionici niti uz veliku pomoć učitelja |